LidanRubinov/Halacha-QA huggingface dataset:
שאלה: יש לי לחץ חברתי על צניעות: אני בת 13 לומדת באולפנה יש לי הרבה לחץ על צניעות רוב הכיתה שלי לא שמרת צניעות וגם כל הכיתה שלי ראות סדרות וסרטים לא צנועים ויש להם טלפון ולי אין אני מרגישה בודדה שלכולם מותר ולי אסור אני בעד הלכה ואני מאמינה שזה מה שנכון יש לי הרבה מאוד לחץ חברתי על הדברים עלה צניעות וטלפונים וסדרות אבל איך אני יוכל להתגבר על זה ישמח איים תענה לי
תשובה: שואלת יקרה, קודם כל סליחה ענקית על העיכוב בתשובה. אני קוראת את השאלה שלך וחושבת לעצמי שאני מעריצה שלך. שתדעי. איזו עין בוחנת יש לך איזה לב טהור איזו מודעות להלכה,לרצון של ה  בחיים שלנו. איזה רצון לגדול. את בגיל שאצל רוב הבנות מי שקובע מה חושבים  מדברים רואים מתלבשים זו החברה. החברה קובעת לרוב הבנות בגילך מה נכון ומה לא, את מה כדאי לאסוף אל תוכינו וממה כדאי להתרחק. ומי שנחשבת זו מי שנסחפת, שזורקת את השכל שלה הכי רחוק שאפשר, ובמקרה שלך מי שלא סופרת את ההלכה ממטר. כמה זה קשה לעצום עיניים מראות ברע לא לצפות רות כשכולן עושות את זה להיות בלי האייפון שהוא הדבר הבא. ואני רואה בעיני רוחי איך כל זה מבודד אותך חברתית איך את לבד ואיך הדמעות שלך נאספות בשמים מגיעות עד לה. עד אליו. יקרה שלי, את פשוט מלכה. מלכה אמתית. בגיל שלך ללכת נגד כל זה, זה כמו לכבוש את העולם. בואי ננסה לחשוב ביחד ולעשות קצת סדר: (1)האם את חייבת להשאר באולפנא הזו? זה המקום שאת מרגישה מבחינות אחרות שכן נותן לך מענה? אם כן-אז מענה לימודי? לפי מה שאני מבינה אין לך מענה חינוכי וחברתי במקום הזה והוא לא גורם לך לגדול מתוך טוב. יש אפשרות שתעברי למקום תורני יותר? שיש בו מחוייבות הלכתית מוחלטת? אם כן, זה יכול להיות הרבה יותר טוב בשבילך ויכול לחסוך לך הרבה מאבקים ובדידות. אם לא, אז אנחנו צריכות לחשוב על כיוון אחר שתצליחי לעמוד במצב הזה לאורך זמן עם יציבות נפשית והמון אהבה למי שאת. (2)אנחנו יודעות שבשלב הזה אין בנות שרואות אותך, את יכולת העמידה שלך מול כל הרעל הזה שמעסיק אותן. אז את חייבת לחבק את עצמך, לסמן לעצמך את הטוב המופלא שבך, שרק הולך וגדל עם הזמן. תגידי לעצמך מילים טובות, של אהבה וחיזוק. דברי לעצמך בתוך הלב במיוחד בזמן השהיה שלך בכיתה וכשאת מול הבנות. תהיי בקשר חיובי מתמיד עם הפנימיות העמוקה והטהורה והמופלאה שלך. בסבלנות, באמון ובגבורה. (3)תחפשי דמות שאת מעריכה מורה או מדריכה למשל, שתוכלי לשתף אותה במה שעובר עליך עכשיו. שתתן לך כוח להתמודד, שתעזור לך לא ליפול למקומות הנמוכים האלה שהבנות נמצאות בהם כרגע. תחליטי שאת מספרת ולא מחביאה דברים בפנים, שאת פותחת את הלב שלך לגמרי, לאט לאט תרגישי שאת לא לבד. (4)אני מאמינה שהמצב הזה הוא זמני. בנות לא ימשיכו להתעסק בתכנים השפלים האלה לאורך זמן בטווח של שנים. אני מאמינה שחלקן יבקשו מענה רוחני לחיפוש הפנימי שהנפש שלהן עוברת. ושתדעי בנות מעריכות אמת, יושר פנימי, עקביות, עמידה על עקרונות, נחישות. ואת זה יש לך בגדולללל. יקח להן זמן אולי, אבל אני מאמינה שזה יקרה. (5)חשוב בעיני, שהגבורה העצומה הזו שלך תבוא ממקום בריא ושמח. תחליטי שאת שותפה בפעילויות של כל מה שטוב. שימי לב שאת מתרחקת מהחברה מיוזמתך רק במקום שההלכה מחייבת אותך. אם יש פעילויות חיוביות, שיחות טובות, עיסוק בתכנים שבונים עולמות. תהיי שם ולגמרי. תני מעצמך ותהיי שותפה לטוב שכן נבנה בכיתה. מקוה שקצת עזרתי, מוזמנת לשתף אותנו כמה שתרצי. מאמצת אותך אל לבי, מאמינה בך ויודעת שאת הולכת לנצח. נועה,
שאלה: מס  שאלות: יש לי מספר שאלות אשמח לקרוא את תשובתך. 1. ברוך השם אני בחורה מתחזקת ואוטוטו בחירות ואני רוצה להצביע למפלגה דתית, השאלה היא האם אני יכולה לספר למשפחתי שהצבעתי משהו אחר שאופייני לי גם כן? מן שקר לבן שכזה. 2. האם אני יכולה לרכוש ירקות (עלי בייבי, בצל ירוק, חסה וכו ) שיש לו הכשר והמפעל שומר שבת אבל אין אישור הלכתי של חרקים? כמובן שבבית אשים אותם במים וסבון 10 דק השרייה, אפשרי? פשוט בסביבה שלי אף סופר לא מוכר עם הכשר הלכתי של חרקים. 3. האם מותר להדביק מדבקות על דף בשבת? בשביל הילדים.
תשובה: א. לא לשקר, אלא לומר שהבחירה אישית ב. אפשר, ולהביט באור אחר כך ג. לא
שאלה: אבני חושן: אני מעוניינת לרכוש אבני חושן. הבנתי שלכל אבן יש משמעות וסגולות אחרות. האם מותר על פי ההלכה לרכוש את האבנים ולשאת אותם? האם לא מדובר בעבודה זרה?
תשובה: מותר, אך הסגולה היא השתדלות ואמונה בד. לא אבנים.
שאלה: אבני חושן: אני מעוניינת לרכוש אבני חושן. הבנתי שלכל אבן יש משמעות וסגולות אחרות. האם מותר על פי ההלכה לרכוש את האבנים ולשאת אותם? האם לא מדובר בעבודה זרה?
תשובה: ב"ה, זה לא עבודה זרה זה סתם בזבוז כסף. יש סגולה יותר טובה - לתת את הכסף לעניים. דני ארגמן
שאלה: כשרות מוצר טופו בשם סייטן: האם המוצרים של סייטן SEITAN כשרים?
תשובה: יש אין ספור מתכונים של SEITAN. הכל תלוי בהכשרים של הרכיבים. אולם הרכיב העיקרי שהוא גלוטן של חיטה יכול להיות בעיה קשה של "איסור חדש" ולכן צריך בדיקה מדוקדת על הכשרות של הרכיב הזה.
שאלה: חלומות בעתה: ב"ה יש לי ילדים מקסימים וטובים! לפני למעלה משנה, התחלתי לחלום על אחד מילדיי חלומות מפחידים. בחלומות הסיפור משתנה מידי פעם אך תמיד מופיעה טביעה של אחד מילדיי (תמיד אותו ילד). עבר זמן מה והחלומות לא חזרו וקצת שכחתי ונרגעתי מהעניין.(מיותר לציין שבאותה תקופה, בה חלמתי חלומות אלה הייתי מאד מפוחדת). אתמול בלילה, שוב חלום והפעם ילדי יושב על ברכיי ומולי עומד אדם ויורה בו למוות(שוב עם אותו ילד מבין ילדיי). כמובן שהחששות חזרו שוב. א. האם יש צורך לעשות הטבת חלום ואם כן כיצד? ב. האם ידוע מה פתרון חלומות הבעתה הללו, שכל פעם עם אותו ילד וסופם לא עלינו טראגי. ובושורות טובות.
תשובה: להבנתי די שתאמרי בזמן ברכת כהנים, את הנוסח שכתוב בסידור (את יכולה לבוא לבית הכנסת בכל יום חול לתפילת שחרית או לתפילת שבת). אם מאוד חשוב לך, אפשר לעשות הטבת חלום, לשם כך צריך שלשה גברים שישמעו אותך ויאמרו מה שנדרש לומר לפי הרשום בסידור. מצרף לך קישור לתשובה יפה של הרב אבינר שמסביר מדוע לא להתרגש מחלומות.
שאלה: גזל גניבה מגוי: לכבוד הרב! שאלה חשובה שהייתי בחוץ לארץ ישנתי באכסניה בשל כך לקחתי את המפתח של החדר בוא ישנתי ובאתי איתו לארץ עכשיו. אני רוצה להחזיר את המפתח הזה לפחות אבל אני לא יודע לאן ולמי אני צריך להחזיר את המפתח הזה אני באמת לא זוכר איפה המקום הזה נמצא מה עליי לעשות? האם צריך להמין שוב טיסה ו לחפש במבוכה את המקום הזה? יהודי שהיה בחוץ לארץ וגנב או גזל מגוים ובא עם הגזילה או הגניבה לארץ ולא ידע על העונש של גזל נניח שהוא רוצה לחזור ולהחזיר את הגזלות שעשה איך הוא יחזיר את הגזלות האלה? אם הוא לא זוכר לאיזה מקום הוא צריך להחזיר ואיפה המקום הזה היה שאלות מאוד קשות אם תעזרו לי אולי אחת השאלות הקשות ששאלו אתכם אני מתאר לעצמי כי לא מצאתי תשובה חותכת לכך בשל הבעיה הזאת שאין לה תשובה
תשובה: וברכת ד  להתקשר אליהם ולשאול כיצד הם רוצים לקבל את דמי המפתח. בברכת התורה והארץ יהודה הלוי עמיחי מכון התורה והארץ
שאלה: גזל גניבה מגוי: לכבוד הרב! שאלה חשובה שהייתי בחוץ לארץ ישנתי באכסניה בשל כך לקחתי את המפתח של החדר בוא ישנתי ובאתי איתו לארץ עכשיו. אני רוצה להחזיר את המפתח הזה לפחות אבל אני לא יודע לאן ולמי אני צריך להחזיר את המפתח הזה אני באמת לא זוכר איפה המקום הזה נמצא מה עליי לעשות? האם צריך להמין שוב טיסה ו לחפש במבוכה את המקום הזה? יהודי שהיה בחוץ לארץ וגנב או גזל מגוים ובא עם הגזילה או הגניבה לארץ ולא ידע על העונש של גזל נניח שהוא רוצה לחזור ולהחזיר את הגזלות שעשה איך הוא יחזיר את הגזלות האלה? אם הוא לא זוכר לאיזה מקום הוא צריך להחזיר ואיפה המקום הזה היה שאלות מאוד קשות אם תעזרו לי אולי אחת השאלות הקשות ששאלו אתכם אני מתאר לעצמי כי לא מצאתי תשובה חותכת לכך בשל הבעיה הזאת שאין לה תשובה
תשובה: לך א. אדם שגזל חייב במצוות עשה להשיב את הגזילה, ואפילו יצטרך ללכת לקצה העולם בשביל פרוטה - לכל סכום של גזילה. עליך להשיב את המפתח אלא שבמקרה שלך הענין פשוט יותר - תאתר את המלון דרך הקבלה של המלון או את הת בכרטיס אשראי, תתקשר אליהם, תתנצל, ותבצע העברה בנקאית של הסכום אותו הם מבקשים (עלות המפתח והטרדה וכד ). זכור שבבתי מלון מסוימים המפתח עולה אלפי שקלים. במקרה שלך יש גם חשש חילול השם בכך שישראלי לקח מפתח ולא החזיר. אם לא תצליח להחזיר - ישאר עוון זה בידך עד שתצליח. לא כל מה שעושים בחיים ניתן לתקן. ב. 1. אדם, כל בן אדם, צריך להזהר בממון חברו ובודאי שלא לגזול ללא קשר עם העונש על כך. מי שתכונה טבעית זו חסרה לו - ראוי שיערוך חשבון נפש עמוק על כל התנהגותו. 2. לצערנו בהרבה עבירות לא ניתן לשוב בתשובה - אין אפשרות. כמו שאין אפשרות להחיות את הנרצח או לתקן איסורי עריות וכד  - כך זה לפעמים גם המצב במקרים שאתה מתאר. 3. איסור גזל הוא לכל בני האדם ולא רק לבני ישראל. ע"פ ההלכה (עיין במשנה תורה לרמבם הלכות מלכים) אדם שאינו יהודי שעבר על איסור גזל חייב מיתה. גם ללא התראה וגם אם רק עד אחד ראה את המעשה. - זה ציווי הקב"ה לכל בני נח ולא ניתנת להם  הזדמנות שניה  - וכד. הוא פשוט מסולק מהעולם הזה - עולמו של הקב"ה. ובהצלחה דוד לוי
שאלה: עץ שניטע בשמיטה.: ליד מקום עבודתי מישהו קנה קרקע שכל מטרת הקניה היא שכיוון שהיא צמודה לכביש. ובעתיד ירצו להרחיב את הכביש יצטרכו לתת לו פיצויים. לכן הוא ניקה את השטח מקוצים ואבנים, ולאחר מכן, הפועלים (ספק אם הם יהודים, אחד שחור והשני אני לא יודע) נטעו במקום עץ זית צעיר. כדי להוכיח שהקרקע משמשת אותו. מה דין שתיל הזית. האם יש להוכיח את הבעלים.? (יתכן שהפועלים עשו זאת ללא ידיעתו רק מהסיבה שאמר להם תראו בעלות בקרקע) האם צריך לעקור את השתיל? ו
תשובה: וברכת ד  הדין הוא "הנוטע בשביעית יעקור" כך פסק הרמב"ם וכך נוהגים. האם צריך לומר לחברי שיש חובת עקירה, הרי זה איסור מדרבנן (שביעית בזמן הזה דרבנן, וכן נטיעה לרוב הדעות האיסור רק מדרבנן), על כן יש חובת הוכחה גם באיסור דרבנן, אבל אם ברור שלא ישמע אין חובה להוכיח כמובאר במשנה ברורה (יוה"כ). על כן אם ישמע בקולך ויקבל את הדברים יש מקום להוכיח אבל אם יש חשש שלא ישמע אין חובת הוכחה. שבת יהודה הלוי עמיחי מכון התורה והארץ
שאלה: גר: שאלה שלי מה זה גיור לפי הההלכה אשמח עים תענה לי
תשובה: בס" ד וברכת ד  גר על פי ההלכה זה אדם שבא לפני בית הדין והם (או שלוחם) הסבירו לו מהי יהדות ועם ישראל, והוא הבין את הדברים וקיבל עליו שמירת מצוות בפני בית דין מישראל. אם הכל מתנהל כשורה בית הדין ישלחו אותו לברית או הטפת דם ברית (תלוי במצבו) וטבילה בפני ג  ויקבל עליו שוב עול מצוות. הכל צריך להעשות בבית דין רבני שיש לו מסורת פסיקה מדור דור. שבת בברכת התורה והארץ יהודה הלוי עמיחי מכון התורה והארץ
שאלה: דיני אבלות: אני נמצאת בשנת אבל על אבי. בשעה טובה אני בהריון עם תאומים ולצערי כבר שום בגד לא עולה עלי. עד כה נמנעתי מלקנות בגדים חדשים אבל נראה לי שכבר אין מנוס מכך. יש לציין שאבי אשכנזי ובעלי ספרדי. האם יש הלכה ברורה לגבי לבישת בגד חדש? או שזה רק מנהגים שאפשר להקל בהם? אשמח לתשובה.
תשובה: וברכת ד  אני מקווה שהתאומים שיוולדו אי"ה ינחמו את המשפחה כולה. אם אין בגדים ללבוש אין שאלה צריך השיג בגדים, אם יש מושמשים עדיף אם לא אפשר לקנות חדש וללכלך מעט ולאחר מכן ללבוש. שבת בברכת התורה והארץ יהודה הלוי עמיחי מכון התורה והארץ
שאלה: שרשרת: לכבוד הרב! האם מותר לענוד שרשרת עם שם ה המלא?
תשובה: וברכת ד  לא. לא יכול להיות שלא יכנס לשרותים או מבואות מטונפים. ובשם ד  הדבר בודאי אסור. שבת בברכת התורה והארץ יהודה הלוי עמיחי מכון התורה והארץ
שאלה: שסע בחצאית: יש לי בבקשה שאלה, האם יש איסור ללכת בחצאית עם שסע (כשהוא אינו מגיע לברך)?
תשובה: שסע מעל הברך אסור. מעט מתחת הברך- מעיקר הדין דעת המשנ"ב להקל, וגדולים חלקו עליו
שאלה: ברכת הארץ: האם כרובית מחברת ברכת הארץ בהשגחת הרב הכהן, נחשבת נקייה מחרקים?
שאלה: לא מתחבר לשם של בתי.: לפני שנה נולדה בתי הבכורה ונתנו לה את השם. לפני שהיא נולדה התלבטנו רבות כיצד לקרוא לה ולא מצאנו אף שם ששנינו רצינו בו והתחברנו אליו. כשעלה השם.שנינו התלהבנו ממנו ואיכשהו נדבקנו בו והוא נשאר כשם שמקובל על שנינו עד הכרזת השם. מצד אחד שם מיוחד (לבת), ומביע רעיון שהתחברנו אליו. עוד לפני שנתנו את השם לא הרגשתי שלם עם השם וקיננה בי כל הזמן ההרגשה שהשם הזה לא מתאים. בשבת אחרי הלידה כשעליתי לתורה והכריזו על השם הרגשתי כל כך רע עם עצמי שהייתי ממש צריך לכפות על עצמי לזרום עם המעמד. במשך השנה האחרונה ניסיתי לשכנע את עצמי כל הזמן שאני עוד אתרגל לשם, ניסיתי להתחבר לצליל שלו אך זה לא קרה. עדין כשאשתי או אנשים אחרים קוראים לתינוקת החמודה שלנו. משהו בי נחמץ ואני חש עשיתי טעות איומה. ברור לי שאבא לא צריך להרגיש כך כשקוראים לבתו. אני לא יודע האם הבעיה היא אצלי ובחוסר היכולת שלי להתרגל לדברים ולזרום איתם לפעמים, או שהעבודה שאחרי שנה אני עדין חש כך כלפי השם מעידה שהבחירה הזו הייתה פשוט טעות. אולי עוד לא מאוחר וכדאי להחליף לה את השם כשהיא בסך הכל בת שנה?
תשובה: ראשית, הרבה שמחה על לידת הבת. אף שעברה שנה   השמחה גוברת. לא מתמעטת. לגבי שאלתך: נראה לי כי אני לא הכתובת הראויה לשאלה מעין זו, כי אני לא מבין את המצוקה, ולא מבין טוב מספיק מה משמעות הביטוי "להתחבר לשם". יש כמובן משמעות מסוימת לשמו של אדם, אולם אין לייחס לזה חשיבות של ממש. מה שקובע את היחס ביניכם הוא מה שאתם מעניקים לה ביחסים ביניכם וביחסים איתה, למן השורש הבסיסי של אהבה והענקה וחסד ונדיבות, ועד החינוך והעיצוב וההקשבה והאמירה. כל אלה הם הקובעים את דמותה, ועוד יותר   את היחס שבינכם ובינה. השם שלה הוא משני בעניין זה. בכל מקרה, זו לא טעות איומה. מה אני מציע לעשות? אם הדבר אפשרי לכם   עזבו את שינוי השם, והשקיעו במקומות הנכונים. ואם לא   אז אפשר להחליף את השם. והרבה שמחה
שאלה: לא מצליחה לאהוב את עצמי: אני לא מצליחה לאהוב את עצמי. כמה שאני מנסה, אני תמיד חוזרת למחשבות האלו על כמה אני לא טובה, ושלא אוהבים אותי ולא רוצים אותי. וזה ממש אחד הדברים שהכי מפריעים לי מבחינה חברתית וזה ממש קשה לי. אני לא יודעת מה לעשות.
תשובה: וואו. איזו ישירות. בלי מסכות ובלי התייפייפות, את עומדת מול הקושי ונותנת לו מילים. אני חושבת שמעבר לאומץ, זה צעד חשוב בדרך, בהתמודדות עם הבעיה ובפתרון. היכולת להכיר בבעיה וככה להכיר אותה ואת השורשים שלה. פסיכולוגים ידועים, פרויד למשל, קוראים לתחושה הזו "חרדה", לא משהו לא בריא, חרדה פירושה סיטואציה שבה הבן אדם לא משלים עם המצב, משהו לא מסתדר לו, הוא לא מוצא שקט ומנוחה כי יש משהו לא מתוקן. אחד מהם, אולי שמעת את השם שלו, הוא אברהם מסלו. הוא אומר שכל עוד חסר מרכיב בפירמידת הצרכים של האדם- הוא ירגיש חסר מנוחה וינסה למלא את מה שחסר לו. ובאמת, אחד הצרכים הכי בסיסיים (אחרי נשימה וכד ) הוא הצורך בתחושת שייכות והערכה. כל עוד אין את התחושה החשובה שאוהבים אותי- לא יעניין אותי כלום, לא הישגים בלימודים, לא הצלחה בסניף. כלום. זה מציג תמונה די קיצונית, אבל מבהיר את הרעיון, אין בנאדם בלי הצורך להיות נאהב. עם תחושות כאלה קשה מאד להאמין בזה שיש חברות שאוהבות אותי, שרוצות להיות איתי. עכשיו כשאת עומדת מול הבעיה ויודעת מה קשה- את מספיק אמתית כדי לנסות להסתכל על המצב בצורה ישירה, אמתית, ולשאול את עצמך את השאלות, הנכונות, ומקדמות. וגם לענות עליהן. מה זה אומר? לאהוב את עצמי זה אתגר. כמה שיש לנו ביקורת על אחרים, את הביקורת הכי גדולה יש לנו על עצמנו. דווקא בגלל שאנחנו מכירים את עצמנו כל כך טוב אנחנו יודעים הכי טוב מה לא ר, מה לא טוב, איפה לא היה מספיק כמו שצריך. אדם בריא מסתכל על עצמו בעין ביקורתית בלי סוף. זה בריא, כי מי שלא עושה את זה יראה לנו חסר טאקט וילדותי. "לא מחובר". מתי זה כבר עובר את הגבול? כשהביקורת השלילית עולה על החיובית. ולאט לאט היא גם הולכת ומסתירה אותה. יותר מזה, אנחנו מחונכים כל כך הרבה לצניעות, שלפעמים אנחנו שוכחים מה זה אומר. צניעות היא לא ביטול עצמי. צניעות היא הכרת המעלות שלי, שימוש בהן- ויחד עם זאת לא לחשוב שבגלל המעלות האלה אני יותר טובה מאחרים. מתוך כל זה אנחנו מוצאים את הכיוון למה לעשות. תחושת חוסר אהבה עצמית יכולה להתחיל מתחושת חוסר משמעות. התחושה שאני מעבירה את הזמן בכלום, שמה אני עושה בכלל כל הזמן פה. אני חושבת שבתור התחלה הדבר שהכי יעזור לך יהיה לחשוב על זה- במה אני טובה? מה אני עושה ועושה לי טוב? התחושה של מיצוי יכולות, תחושה של סיפוק, יכולה להביא אותך לראיה עצמית חיובית יותר, קצת יותר מעודדת. התחושה של הצלחה, של יכולת, נותנת כוחות להמשיך, מזכירה שלא הכל ביקורת שלילית אלא יש גם כמה נקודות אור. תזכרי את נקודות האור האלה, תוכלי להיעזר בהן כמו שלבים בסולם בדרך שלך למעלה. לאט לאט את תצליחי למצוא את הכוחות לראות את הטוב. אני מקווה שהצלחתי להרגיע קצת, ולעזור. את מוזמנת בשמחה להמשיך לשלוח שאלות, התייעצות וכל מה שעולה על דעתך. הרבה הצלחה! אביטל avitalba4 gmail.com
שאלה: חשש: חברה טובה חלמה עליי חלום שמאוד מטריד אותי. היא חלמה שאני נפרדת ממנה כי אני עומדת למות ממחלה כלשהי (חס וחלילה!) בחלום אני נותנת לה מתנת פרידה והיא מחבקת אותי ומאוד מוטרדת שאני אשאיר לבד את בעלי ושני ילדיי. במציאות אני נשואה 2 ובהריון בחודש שישי היא עשתה הטבת חלום בפני 3 מכרים אך נפשי עוד עגומה. האם להתעלם מחלום זה ולהמשיך כרגיל או שעליי לעשות משהו? מראש
תשובה: הבל ורעות רוח. עשיית חסד, ריבוי יראת שמים, וחינוך הילדים- בזה תתרכזי.
שאלה: תוסף תזונה zoom: חברת טבע משווקת מוצר בשם zoom, להפרעות קשב וריכוז. המוצר "מבוסס על מרכיבים טבעיים ממקורות ימיים". האם המוצר כשר, האם מותר לצרוך אותו לזקוקים לכך (ורוצים להימנע מרטלין)?
תשובה: ישנם מאות ואולי אלפי רכיבים טבעיים מהים שהם טרף מוחלט. למשל: צדף (CLAM) כריש (SHARK) סרטן (CRAB) סרטן ארוך זנב (LOBSTER). ועיין כאן:
שאלה: סוכר חום: ף יש לי סוכר חום בקופסת פלסטיק, הסוכר די ישן היום הגעתי לקרקעית הקופסה ומצאתי סוכר דביק מאד מעורב בגרגרים לבנים מה דעת הרב?
תשובה: לקחת קצת מהסוכר עם הגרגרים הלבנים ולהמיס אותם במעט מים. אחר כך תבדקו את המים להימצאות של חרקים. ובמידה ואין חרקים אז מותר להשתמש.
שאלה: בינו לבינה: אני גרה במושב שיש בו סניף אחד מעורב.לא ידעתי שיש עם כך בעיה.דיברתי עם בנים,צחקתי איתם,התכתבתי איתם.שמרתי על יחוד,נגיעה וצניעות.התפתח לי קשר מאוד טוב עם בן אחד בגילי.התאהבתי בו,וגם הוא בי.היינו חברים בסתר.היינו מתכתבים שעות ביום.באמת שאנחנו אוהבים אחד את השני!!כשגיליתי שיש עם כך בעיה,שיתפתי אותו.אנחנו לא יודעים מה לעשות!אנחנו יודעים שלא נצליח להחזיק מעמד ולהפסיק את הקשר שלנו.ויותר מכך,רוב הסיכויים שאם נפסיק לדבר אז כשנראה אחד את השני בסניף נרצה לגעת אחד בשני ואם גם בזה נחטא?הוא גם מרגיע אותי כשקשה לי,מי יעשה את זה במקומו?אנחנו בהתלבטות קשה!!
תשובה: ב"ה, כיון שאת בגיל 14 בלבד זה קשר שאי אפשר לשמור עליו, גם אם נניח שבסופו של דבר תתחתנו בעוד שש שנים תסחבו עליכם הרבה עבירות וחבל. דני ארגמן
שאלה: תהילים: כבוד הרב יש ברשותי מס ספרי תהילים קטנים ומשומשים מה ניתן לעשות עימהם? מודה מראש על זמנך ותשובתך
תשובה: אולי טוב לשים אותם בדוכן שנמצא בבתי קברות, כדי שהציבור יוכל להשתמש בהם?
שאלה: לימוד תנך באופן נכון: האם לדעת הרב יש פסול בלימוד תנ"ך תוך התייחסות לנתונים היסטוריים, ארכיאולוגיים, ואקדמאים. אם כן ואם לא אשמח לקבל הסבר לדעה הזאת
תשובה: נתונים הסטוריים וארכיאולוגיים- אין בעיה, כרקחות וטבחות, דהיינו ככלים חיצוניים ליפות את התורה ואת סגנונה. אך לא כמהות או כיסוד הפרשנות עצמה. זאת משום שהתורה אינה הסטוריה או ארכאולוגיה אלא דבר ד  החי בכל הדורות כולם, שמופיע בכלים ההסטוריים. כך ח נהגו, לפרש מתוך התורה עצמה ולא למקד את הפרשנות בממצאים או בשמועות הסטוריות, אנו לומדים את דבר ד  המופיע בתוה"ק בכל הדורות, ולא לומדים על תורת ד. נתונים אקדמאיים- צריך הרבה זהירות שישארו בגדר כלים חיצוניים ולא ישנו שום דבר מהתוכן או מהרוח, ולכן יש לעשות כן רק בליווי ת"ח שידועים בדבקותם בנותן התורה, ואם יש כיוון אקדמאי שמוציא פורה ראש ולענה ודאי יש להבדל ממנו בעסק התוה"ק. עיין עין איה שבת כא- "היסוד הנאמן להנהגה בזה הוא, שישראל צריך שישמור את רוחו ולבבו מכל משמר. אם לפעמים יראה דבר טוב, הנהגה ישרה ותיקון ישובו של עולם בעמים ויקחם להביאם לגבולו, יראה שלא רוח העמים בכללו יכנס לתוכן חייו הפנימיים, כי בהכנס רוח העמים לתוך חייהם של ישראל אז אין מעצור ואין מעמד. אז כבר נהדף רוח ישראל ממקומו ועל כסאו ישב זר, כ"א רוח ישראל צריך שיהי  איתן וקבוע בלב. התורה והמצוה וכל המדות הקדושות שהן שייכות לה, צריכות שיהיו חסנם ומעוזם של ישראל. ומצד החיצוני והטפל שבחיים, מצד צורך השעה וישוב העולם, יפנה לפעמים לקחת מכל דבר טוב שימצא אצל הגויים אשר סביבותיו. וכ"ז שרוחו בקרבו איתן ונאמן לשם ד  אלהי ישראל ותורתו, הדבר אינו מצוייר כאילו הגויים נכנסים אל גבולו ונוגעים בנחלתו, כ"א הוא יבא לקחת מאתם, או המה יביאו לו את הדרוש לו לקבל מהם, יפיפיתו של יפת באהלי שם. אבל כאשר רוח יון פרץ להכנס בתוך עומק קדושתן של ישראל, לעשות צביון חדש על הרוח הישראלי, ותשוקות חדשות בפנימיות החיים הישראלים ע"פ המדה היונית, כיון שנכנסו להיכל, טמאו כל השמנים שבהיכל, לא פסלו רק את עצמן של אותן הדיעות והתכונות שנפגמו ע"י המגע עם התרבות היונית ההוללת, כ"א הדבר פעל על כל המערכה של הדיעות והמדות המעשים והתורות, לתן בהם טעם לפגם, להורידם מקדושתם ולמנע פעולתם הטובה והקדושה על עם ד "
שאלה: בשר ויין: "אין שמחה אלא בבשר ויין". האם זה להלכה? והאם סעודת שבת סעודה שלישית סעודת מצווה חייבת להיות דווקא בבשר ויין? אני שואל זאת כיוון שבמשפחתי אוכלים אוכל צמחוני בלבד ואדרבא, בשר כלל איננו שמחה עבורנו. מדוע אם כן ההלכה קובעת באופן גורף ש"כך צריך להיות"?
תשובה: בשבת אין מצווה מיוחדת לשמחה אלא לשביתה ממלאכה, עונג וכבוד. היין הוא חלק ממצוות הזכרון, ולכן בקידוש חובה לשתות רביעית. יותר מכך, אין חובה אם היין לא מענג. הבשר הוא חלק ממצוות עונג מדברי נביאים, ותלוי בהנאה אישית. אם לא נהנים, אין עניין לאכול. ביו"ט יש עוד עניין, של שמחה כפי ציווי הכתוב, ומתקיימת בבשר שלמים וביין. בימינו שאין שלמים נחלקו הראשונים לגבי בשר, ולמעשה אין חובה בבשר אם לא מתענג מכך. יין יש להשתדל לשתות ביו"ט, משהו טוב שנעים לחיך שלכם, שזה כן מובא בגמ  גם בימינו שאין בימ"ק עדיין.
שאלה: דבר שמטריד: כבוד הרב! קוראים לי דניאל ולאחרונה קרה לי מקרה מטריד שמציק לי במהלך היום כי קפצה לי מחשבה לראש שלא יוצאת לי. לצערי אחרי שנפלט זרע על הבגדים שלי הלכתי לשטוף אותם בברז ולאחר מכן לשים אותם בכביסה כאשר הפעלתי את הברז הפעלתי את הזרם חזק מדי והמים ששטפו את הבגדים שנגועים בזרע ניתוזו ונשפכו לעבר הכיור ששם יש מברשות שיניים. לאחר מכן שטפתי את כל מברשת במים ועכשיו אני חושב שהמברשות אינן ניתנות לשימוש וכביכול כל הבית חוטא בגללי כי הוא משתמש במברשות שיניים טמאות ולא כשרות מה לעשות???
תשובה: אין שום בעיה במים שנתזו. אתה יכול להשתמש בכל דבר בלי כל חשש. תשתדל למעט ולחדול מפליטות זרע - זה הדבר היחיד שיש לפעול לגביו.
שאלה: אמירת חצי הקדיש בסוף התפילה לאחר עלינו לשבח לעילוי נשמת הנפטר למי שאבל:. אני אבל על אבי שנפטר אני מבין שיש מנהגים שחלק אומרים שכן וחלק טוענים שאין לאמר את חצי הקדיש שבסוף התפילה לאחר עלינו לשבח לעילוי נשמת הנפטר. מדוע המחלוקת בעניין זה ומדוע אין פסיקה הלכתית בעניין זה. כמו כן, הרי מדובר בתשבוחות לבורא עולם והגדלתו בעולם אז מדוע הטענה שאין להרבות בקדישים.מה רע בזה ובמיוחד האם זה לא טוב או כן טוב לעילוי נשמת הנפטר?
תשובה: מהשמים תנוחם. להרבות בקדישים הגמרא במסכת שבת אומרת, דברים שכולנו מבינים, שריבוי שבחים מוריד את ערכם. כדברי חכמים: האומר הלל בכל יום הרי זה גנאי. וכך גם לא נכון להרבות ב קדיש  למרות זה שבח. קדיש מקומו בתפילה בין חלקים שונים של התפילה. בסוף התפילה יש 2 (ולפעמים יותר) מקומות בהם מקובל לומר קדיש. האחד הוא קדיש דרבנן בסוף פיטום הקטורת השני הוא קדיש יתום אחרי שיר של יום (ותפילות ערבית אחרי שיר למעלות ובתפילת מנחה אחרי למנצח) לגבי תפילת שחרית קדיש דרבנן צריך להאמר על ידי שליח הציבור גם אם הוריו בחיים. מקובל שאומר אותו אבל ואם אין אבל אז יתום. אם אין בבית הכנסת יתום, על שליח הציבור לאמרו גם אם הוריו בחיים. זהו סיום התפילה (למרות שאחריה יש עדין את  עלינו לשבח  - זה נקרא לענין זה סיום התפילה. קדיש אחרי שיר של יום הוא קדיש  יהא שלמא  ואומרים אותו אבלים. אם אין אבלים הדרך הנכונה היא לוותר עליו משום  טירחא דציבורא. לפעמים יש יתום שאינו אבל הרוצה לאומרו ומקובל לאפשר לו זאת, אך הדרך הנכונה היא לדלג עליו. תפילת עלינו לשבח - היא ברוב המנהגים בסוף התפילה. כיון שיש בה 3 פסוקים אז מותר לומר אחריה קדיש  יהא שלמא  כמו שמקובל אחרי לימוד תורה שבכתב (וכן נביאים או כתובים). אין חובה כזו. בתפילת  עלינו לשבח  יש כמה נוסחים ולא בכולם יש שלושה פסוקים בסופה ואז השאלה האם הפסוקים שבאמצע מצטרפים לכדי 3 (אין לומר קדיש אם לא קדמה לו אמירת פסוקים - לפחות 3) מסיבה זו בתפילות מנחה וערבית נוהגים רבים לומר מזמור תהילים שלם (שיר למעלות בערבית או למנצח במנחה וכד ) ואז הם מצמידים את אמירת הקדיש למזמור השלם ולא ל עלינו לשבח  שם הפסוקים בד"כ רחוקים זה מזה. (אצל האשכנזים האומרים  אנעים זמירות  בסוף התפילה צריך להוסיף פסוקים בסופו כדי להצדיק אמירת  קדיש ) ישנו מנהג יהודי צפון אפריקה המוסיפים חצי קדיש אחרי עלינו לשבח - לענ"ד זה משלים למי שהפסיד את החצי קדיש בתחילת התפילה. קדיש שאומר הבן על אביו במשך השנה וביום השנה בשנים שאחרי כן - מועיל לנשמה. אבל ברור שאם זה קדיש  מיותר  אין בו תועלת לנשמה בדומה לכך גם אם חלילה יש מחלוקת אז הפרישה מהמחלוקת מועילה לעילוי נשמת נפטר יותר מאשר אמירת קדיש. סיכום 1. כל ענין אמירת קדיש הוא מסדר התפילה או אחרי לימוד תורה (אז זכות אמירת הקדיש היא למלמד השיעור) 2. אין ענין להרבות קדישים בדומה לכך שאין להרבות בשבחים. 3. מעיקר הדין תמיד אומר קדיש רק אדם אחד. המנהג שהתקבל משום דרכי לפיו כמה אנשים אומרים ביחד קדיש, מילה במילה, אינו מנהג של לכתחילה אלא רק בדיעבד בבנין ירושלים תנוחם דוד לוי 098987548
שאלה: שמיטה ופרח נוי בבית: 2 ילדיי במעון לא דתי אך ממש טוב. בטו בשבט הם קיבלו עציצים קטנים של הפרח "אמנון ותמר". האם זה ר? האם מותר לי להניח את העציץ שקיבלנו בתוך כד קטן שמיועד לעציצים - מבלי להוציא את הפרח מהעציץ בו קיבלנו אותו? והאם מותר להשקותו על בסיס יומי, ואם לא, אז מתי כן? רק כשאני רואה שהוא מתחיל ליבול?
תשובה: האם המעון נהג על פי הדין. כנראה שלא. בכל מקרה, אם הילדים הביאו את העציצים לתוך הבית, אפשר להניח אותם בכד ולהשקות אותם כמה שצריך. לא צריך לחכות שהם יגלו סימני נבילה (אם כי על פי הניסיון שלי עם עציצים מהגן, יש סיכוי סביר שעד שהתשובה הזאת תגיע אליך העציצים יהיו במצב של מוות קליני).
שאלה: פסח: הרב 1)האם פירות יבשים הם חמץ או שאפשר למכור לגוי? (צימוקים, חמוציות, בננה צ יפס, קיווי צ יפס, גוג י ברי, גרעיני חמניות) 2) האם שיבולת שועל היא חמץ או שאפשר למכור לגוי?
תשובה: לך מכירת חמץ לגוי מיועדת לבעלי מפעלים וחנויות גדולות. אדם פרטי, אין ראוי שישאר בידו חמץ לפני פסח ואם נשאר לו - עדיף שישרוף אותו מאשר למכור לגוי. היום עדין חודש שבט, ועליך לתכנן כך שלא ישאר לך חמץ לקראת פסח. דהיינו לאכול אותו או למסור אותו בזמן הקרוב לחברים וכד  תשתדל שכל המוצרים שהזכרת לא ימצאו ברשותך לפני חג הפסח. (רשימה 2 - חמץ גמור, ברשימה 1 סביר שמעורב בו חמץ) דוד לוי 098987548
שאלה: שיעור החייב בברכת המזון: לכב הרב ידוע לי שהאוכל לחם בשיעור כביצה ומעלה - חייב בברכת המזון מדאורייתא. ואם אכל בין כזית לכביצה - חייב בברכת המזון מדרבנן. ואם אכל פחות מכזית - לא חייב בברכת המזון כלל. לאחרונה שמעתי על מצב (ואולי לא הבנתי נכון) שגם אם אכל לחם פחות מכזית כביצה, אבל שבע משאר מיני מאכלים, זה מצטרף לו וצריך לברך ברכת המזון מדרבנן דאורייתא. השאלה שלי האם זה נכון ובאילו מקרים בדיוק מדובר.
תשובה: שאלתך חשובה מאוד לענין  לחמניות מזונות  שמגישים בשמחות! יש מושג שנקרא:  קביעות סעודה  - הוא שייך למאפים שעשויים מבצק: בורקס, פיצה, לחמניות מתוקות וכד. (הדין הזה לא נוגע לתבשילים כמו פסטה, קוסקוס וכד ) כאשר אוכלים מני מזונות בכמות גדולה שיש בה כדי להשביע, צריך להתייחס אליהם כלחם לכל דבר: תחילה יטול ידיים ויברך המוציא ולבסוף ברכת המזון. עיין קישורים לתשובות מפורטות בנושא: